Еўропа і Беларусь адчуваюць патрэбу ў сяброўстве па важных практычных праблемах. Беларусь павінна інтэгравацца ў Еўропу, каб забяспечыць развіццё эканомікі і гарантаваць сацыяльную стабільнасць. Еўропа ж мае патрэбу ў Беларусі з-за яе геапалітычнага становішча, якое робіць Беларусь важным энергетычным партнёрам — 20 працэнтаў паставак расійскага газу ў Еўропу праходзіць праз Беларусь — і важным партнёрам у барацьбе з нелегальным гандлем і міграцыяй. Па гэтых прычынах больш цесныя сувязі паміж Еўропай і Беларуссю таксама адпавядаюць інтарэсам Расіі.